Decizia Coaliției de guvernare de a susține împreună un candidat independent pentru funcția de Primar General al Capitalei arată că cele douăpartide sunt mult mai preocupate de păstrarea fără fisuri Alianței, în perspectiva alegerilor din toamnă și a viitoarei guvernări decât de câștigarea Primăriei Capitalei.
Cel puțin așa reiese din declarația fără echivoc făcută ieri seară de liderul senatorilor PNL, Daniel Fenechiu, în cadrul emisiunii "Dezbaterile Metropolei", moderată de jurnalistul Radu Preda.
"Dacă lista de la europarlamentare va merge bine și la nivel national, și la nivel de București, dacă la primării o să meargă bine candidații pe care îi propunem, dacă la consiliile locale și, respectiv, consiliul general București scorul va fi foarte bun, vedem ce va fi la Capitală.
Da, poate, dracu, pierdem Capitala! Dar o să avem Consiliul General, o sa avem toți primarii de sector, da? Și vom avea alianța păstrată, sudată! Ok, s-a putut întâmpla!", a declarat Daniel Fenechiu.